PATVIRTINTA

Klaipėdos miesto savivaldybės tarybos

2009 m. lapkričio 26 d.

sprendimu Nr. T2-394

**ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ KLAIPĖDOS MIESTE** **SUTEIKIMO TVARKOS APRAŠAS**

#### **I. BENDROJI DALIS**

1. Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašas (toliau – Aprašas) nusako: prašymų dėl žymių žmonių, istorinių datų, įvykių įamžinimo ir gatvių pavadinimų suteikimo pateikimą ir svarstymą, Žymių žmonių, istorinių datų, įvykių įamžinimo ir gatvių pavadinimų suteikimo komisijos (toliau – Komisija) sudarymą, jos funkcijas ir darbo organizavimą.

2. Šis Aprašas parengtas vadovaujantis Lietuvos Respublikos vietos savivaldos įstatymu ir Lietuvos Respublikos Vyriausybės 2003 m. spalio 7 d. nutarimu Nr. 1231 „Dėl Lietuvos Respublikos Vyriausybės 1996 m. lapkričio 27 d. nutarimo Nr. 1395 „Dėl Numerių pastatams, namų butams suteikimo, keitimo ir apskaitos tvarkos bei pavadinimų gatvėms, pastatams, statiniams ir kitiems objektams suteikimo ir įtraukimo į apskaitą tvarkos patvirtinimo“ pakeitimo“.

**II. PRAŠYMŲ TEIKIMAS**

3. Prašymus dėl žymių žmonių, istorinių datų, įvykių įamžinimo bei gatvių pavadinimų Klaipėdos mieste suteikimo ar keitimo gali teikti fiziniai arba juridiniai asmenys.

4. Prašymai dėl žymių žmonių, istorinių datų ar įvykių įamžinimo bei gatvių pavadinimų suteikimo ar keitimo adresuojami Klaipėdos miesto savivaldybės (toliau – Savivaldybės) merui.

5. Prašyme dėl žymių žmonių, istorinių datų, įvykių įamžinimo nurodoma: išsami informacija apie asmenį, istorinę datą ar įvykį, įamžinimo motyvas, finansavimo šaltiniai, iniciatorių kontaktai. Gali būti pateikta: įamžinimo būdas, įrašo tekstas, vaizdinė medžiaga ir t.t.

6. Prašyme dėl gatvių pavadinimų suteikimo ar keitimo nurodoma: išsami informacija apie pavadinimo suteikimo ar keitimo motyvus, iniciatorių kontaktai.

7. Prašymus dėl žymių žmonių, istorinių datų, įvykių įamžinimo nagrinėja ir išvadas teikia Komisija.

8. Prašymų svarstymai vyksta per mėnesį nuo prašymo gavimo datos.

**III. KOMISIJOS SUDĖTIS**

9. Komisija yra visuomeninė patariančioji institucija, vykdanti konsultanto – eksperto funkcijas, patarianti Savivaldybės tarybai (toliau – Taryba) gatvių pavadinimų suteikimo ar keitimo, taip pat svarbių istorinių datų ir įvykių bei krašto istorijai ir kultūrai nusipelniusių asmenų atminimo įamžinimo klausimais.

10. **Komisijos sudėtį** ~~ir jos pirmininką mero teikimu~~ **tvirtina** ~~ir, esant reikalui, keičia~~ **Taryba savo kadencijos laikotarpiui. Kiekvieną kadenciją Komisijos sudėtis atnaujinama ne mažiau kaip 1/3.**

*2015 m. liepos 31 d. Klaipėdos miesto savivaldybės tarybos sprendimo Nr.T2-191 redakcija*

11. Komisiją sudaro 9 nariai:

11.1. 2 Tarybos narius deleguoja meras;

11.2. 2 atstovus deleguoja savivaldybės administracija;

11.3. 2 miesto istorijos specialistus (ekspertus, kraštotyrininkus) siūlo Klaipėdos miesto savivaldybės Mažosios Lietuvos istorijos muziejus;

11.4. 1 atstovą siūlo Klaipėdos universitetas;

11.5. 1 atstovą siūlo **Baltijos regiono istorijos ir archeologijos institutas;**

11.6. 1 atstovą siūlo viešoji įstaiga Registrų centras.

**12.** **Komisija rekomenduoja Savivaldybės merui pirmininko kandidatūrą.**

**13. Komisijos pirmininko kandidatūrą Savivaldybės mero teikimu tvirtina Taryba. Taip pat Savivaldybės meras gali siūlyti Tarybai atleisti pirmininką iš pareigų**.

**14.** ~~12.~~ Komisija iš savo narių išsirenka pirmininko pavaduotoją.

**15.** ~~13.~~ Komisijos narys, nesibaigus kadencijai, turi teisę atsistatydinti arba jį gali atšaukti delegavusi institucija. Tokiu atveju skiriamas naujas komisijos narys.

*2015 m. liepos 31 d. Klaipėdos miesto savivaldybės tarybos sprendimo Nr.T2-191 redakcija*

**IV. KOMISIJOS FUNKCIJOS**

**16.** ~~14.~~ Komisija gali pagal savo kompetenciją:

**16.1.** ~~14.1.~~ teikti išvadas dėl:

**16.1.1.** ~~14.1.1.~~ žymių žmonių, istorinių datų ar įvykių įamžinimo fakto reikšmės ar poreikio;

**16.1.2.** ~~14.1.2.~~ įrašų planuojamuose memorialiniuose objektuose;

**16.1.3.** ~~14.1.3.~~ gatvių pavadinimų suteikimo ar pakeitimo motyvų;

**16.1.4.** ~~14.1.4.~~ objektų, teritorijų ar pavadinimų, kurie yra istorinis Klaipėdos miesto paveldas, išsaugojimo būtinybės;

**16.2.** ~~14.2.~~ teikti pasiūlymus Tarybai, Savivaldybės administracijos padaliniams;

**16.3.** ~~14.3.~~ kviesti į savo posėdžius Tarybos narius, Savivaldybės administracijos atstovus, įmonių, įstaigų, organizacijų atstovus ir privačius asmenis;

**16.4.** ~~14.4.~~ gauti iš Savivaldybės administracijos padalinių Komisijos darbui reikalingą informaciją ir dokumentus.

**V. DARBO ORGANIZAVIMAS**

**17.** ~~15.~~ Komisijos veiklos forma yra posėdžiai.

**18.** ~~16.~~ Komisijos posėdžius inicijuoja ir veda Komisijos pirmininkas, o jo nesant – pavaduotojas. Taip pat inicijuoti posėdį gali 1/3 tarybos narių.

**19.** ~~17.~~ Komisijos sekretoriaus pareigas atlieka Savivaldybės administracijos Kultūros skyriaus specialistas. Komisijos sekretorius, Komisijos pirmininko nurodymu, į posėdžius kviečia Komisijos narius ir kitus asmenis, ruošia posėdžių darbotvarkę ir reikiamą medžiagą, rašo posėdžių protokolus, tvarko, saugo ir paruošia perduoti į archyvą Komisijos dokumentus, Komisijos pirmininko pavedimu rengia Komisijos siunčiamus dokumentus. Protokolus pasirašo Komisijos (posėdžio) pirmininkas ir sekretorius. Komisijos siunčiamus raštus ir kitus dokumentus pasirašo Komisijos pirmininkas.

**20.** ~~18.~~ Kiekvienas Komisijos narys turi teisę siūlyti klausimus posėdžiui, iš anksto informuodamas apie tai pirmininką.

**21.** ~~19.~~ Komisija renkasi kartą per mėnesį, o jeigu nėra klausimų – pagal poreikį.

**22.** ~~20.~~ Komisijos posėdžiai yra teisėti, kai juose dalyvauja 2/3 narių.

**23.** ~~21.~~ Sprendimai priimami, kai jiems pritaria daugiau kaip pusė posėdyje dalyvaujančių narių. Balsams pasiskirsčius po lygiai, lemia Komisijos (posėdžio) pirmininko balsas.

**24.** ~~22.~~ Komisijai pritarus dėl žymių žmonių, istorinių datų ar įvykių fakto įamžinimo, Kultūros skyriaus specialistai ruošia Tarybos sprendimo projektą. Komisijai nepritarus, Komisijos sekretorius raštiškai informuoja prašymo teikėjus apie Komisijos išvadą.

**25.** ~~23.~~ Komisijai pritarus dėl siūlomo gatvės (-ių) pavadinimo, Komisijos sekretorius paruošia ir Valstybinei lietuvių kalbos komisijai (toliau – VLKK) išsiunčia raštą dėl prašymo pritarti siūlomam pavadinimui. Raštu gavus teigiamą VLKK pritarimą, Savivaldybės Geodezijos ir GIS skyriaus specialistai ruošia Tarybos sprendimo projektą. VLKK nepritarus siūlomam gatvės (-ių) pavadinimui, Komisijos posėdis inicijuojamas iš naujo ir siūlomos kitos alternatyvos.

**VI. BAIGIAMOSIOS NUOSTATOS**

**26.** ~~24.~~ Tarybai pritarus dėl įamžinimo fakto, memorialinių objektų pastatymo Klaipėdos mieste projektų derinimas vykdomas, vadovaujantis Tarybos patvirtintomis Dailės kūrinių statymo (įrengimo) ir nukeldinimo Klaipėdos miesto viešosiose vietose taisyklėmis.

**27.** ~~25.~~ Komisijos pirmininkas iki einamųjų metų balandžio 1 d. už praėjusių metų Komisijos veiklą pateikia Tarybai laisvos formos ataskaitą raštu.

*2015 m. liepos 31 d. Klaipėdos miesto savivaldybės tarybos sprendimo Nr.T2-191 redakcija*

**28.** ~~26.~~ Šių taisyklių įgyvendinimą prižiūri Savivaldybės administracijos direktorius (arba jo įpareigotas ir jam atskaitingas viešojo administravimo subjektas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Klaipėdos miesto savivaldybės tarybos

2004 m. gegužės 27 d.

sprendimu Nr.1-217

**KULTŪROS IR MENO TARYBOS**

**NUOSTATAI**

**I. BENDROJI DALIS**

1. Kultūros ir meno taryba sudaroma prie Klaipėdos miesto savivaldybės tarybos, siekiant užtikrinti visuomenės narių dalyvavimą kultūros politikos formavimo procese.

2.Kultūros ir meno taryba yra visuomeninė patariančioji institucija, vykdanti konsultanto ir eksperto funkcijas, padedanti formuoti savivaldybės kultūros politiką.

3. Kultūros ir meno tarybos nuostatus tvirtina Klaipėdos miesto savivaldybės taryba.

4. Kultūros ir meno taryba savo veikloje vadovaujasi Lietuvos Respublikos konstitucija, įstatymais, Vyriausybės nutarimais, Klaipėdos miesto savivaldybės tarybos sprendimais, kitais teisės aktais bei šiais nuostatais.

**II. UŽDAVINIAI IR FUNKCIJOS**

5. Kultūros ir meno tarybos uždaviniai – padėti Klaipėdos miesto savivaldybės administracijos Kultūros skyriui spręsti strateginius miesto kultūros klausimus: kultūros plėtojimo krypčių nustatymą bei jų finansavimo prioritetus.

6. Kultūros ir meno tarybos funkcijos:

6.1. teikia pasiūlymus Klaipėdos miesto savivaldybės tarybai, kuruojančiam kultūros klausimus komitetui bei Kultūros skyriui dėl:

6.1.1. profesionaliojo meno plėtotės, visuomenės kūrybinės veiklos skatinimo bei sąlygų gyventojų kultūriniams poreikiams tenkinti sudarymo;

6.1.2. kultūros plėtojimo krypčių nustatymo bei jų finansavimo prioritetų;

6.1.3. kultūros projektų rėmimo prioritetų nustatymo;

6.2. svarsto ir vertina kultūros projektų rėmimo iš savivaldybės biudžeto lėšų konkursui pateiktus projektus pagal Kultūros skyriaus patvirtintus vertinimo kriterijus, teikia pasiūlymus dėl jų rėmimo tikslingumo bei finansavimo apimčių;

6.3. dalyvauja svarstant stipendijų bei premijų skyrimą kultūrai ir menui nusipelniusiems žmonėms;

6.4. Kultūros ir meno tarybos deleguoti nariai dalyvauja įvairių komisijų sudėtyje, svarstant miesto kultūrai aktualius klausimus;

6.5. kartu su Kultūros skyriumi informuoja miesto visuomenę apie savo sprendimus.

**III. KULTŪROS IR MENO TARYBOS SUDARYMAS IR DARBO ORGANIZAVIMAS**

7. Kultūros ir meno tarybą iš 11 narių 2 metų laikotarpiui tvirtina Klaipėdos miesto savivaldybės taryba.

8. Kultūros ir meno tarybos narius siūlo:

* 6 atstovus bendru susitarimu siūlo miesto menų kūrėjų organizacijos ir kiti kūrybiniai susivienijimai;
* 2 atstovus siūlo miesto savivaldybės biudžetinės kultūros įstaigos;
* 2 žinomus kultūros ir meno veikėjus siūlo Kultūros skyrius;
* 1 atstovą siūlo Klaipėdos miesto savivaldybės tarybos kultūros klausimus sprendžiantis komitetas.

9. Kultūros ir meno tarybos nario pareigų negalima eiti daugiau nei dvi kadencijas iš eilės. Tarybos narys, nepasibaigus kadencijai, turi teisę atsistatydinti arba jį gali atšaukti paskyrusi institucija. Tokiu atveju skiriamas naujas tarybos narys.

1. 10. Kultūros ir meno taryba rekomenduoja miesto merui pirmininko kandidatūrą.

11. Kultūros ir meno tarybos pirmininko kandidatūrą mero teikimu tvirtina Klaipėdos miesto savivaldybės taryba. Taip pat meras gali siūlyti savivaldybės tarybai atleisti pirmininką iš pareigų.

1. Kultūros ir meno taryba iš savo narių išsirenka pirmininko pavaduotoją.

13. Klaipėdos miesto savivaldybės administracijos Kultūros skyriaus darbuotojai pagal savo pareigas atlieka techninius Kultūros ir meno tarybos darbus. Kultūros skyriaus sekretorius protokoluoja Kultūros ir meno tarybos posėdžius.

14. Kultūros ir meno tarybos darbe be balsavimo teisės dalyvauja Kultūros skyriaus vedėjas ir vyr. specialistai.

15. Tarybos posėdžius inicijuoja ir veda Kultūros ir meno tarybos pirmininkas, o jo nesant – pavaduotojas. Taip pat inicijuoti posėdį gali 1/3 tarybos narių.

16. Kiekvienas tarybos narys turi teisę siūlyti klausimus posėdžiui, iš anksto informuodamas apie tai pirmininką.

17. Kultūros ir meno taryba renkasi vieną kartą per ketvirtį, iškilus būtinybei – dažniau.

18. Kultūros ir meno tarybos posėdžiai yra teisėti, kai juose dalyvauja daugiau kaip pusė jos narių.

*2012 m. balandžio 26 d. Klaipėdos miesto savivaldybės tarybos sprendimo* *Nr. T2-110 redakcija*

19. Sprendimai priimami, kai jiems pritaria daugiau kaip pusė posėdyje dalyvaujančių narių*.* Balsams pasiskirsčius po lygiai, lemia pirmininko balsas.

\_\_\_\_\_\_\_\_\_\_\_\_\_\_

PATVIRTINTA

Klaipėdos miesto savivaldybės

tarybos 2010 m. kovo 25 d.

sprendimu Nr. T2-71

**JŪRINĖS KULTŪROS KOORDINACINĖS TARYBOS NUOSTATAI**

**I. BENDROJI DALIS**

1. Jūrinės kultūros koordinacinė taryba (toliau – Taryba) sudaroma prie Klaipėdos miesto savivaldybės tarybos, siekiant koordinuoti jūrinės kultūros ir jūrinio miesto identiteto formavimo klausimus.

2. Taryba yra visuomeninė patariančioji institucija, vykdanti konsultanto funkcijas.

3. Taryba savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Klaipėdos miesto savivaldybės tarybos (toliau – savivaldybės taryba) sprendimais, tarptautiniais jūrų teisės aktais, kitais teisės aktais ir šiais nuostatais.

**II. TARYBOS TIKSLAS, UŽDAVINIAI IR FUNKCIJOS**

4. Tarybos tikslas – formuoti Lietuvos, kaip jūrų valstybės, ir Klaipėdos uostamiesčio jūrinį identitetą: kultūros, socialinės, sporto, aplinkosaugos, paveldosaugos, rekreacijos, miesto infrastruktūros, edukacijos, mokslo, jūrininkų rengimo, jūrinių organizacijų veiklos ir komunikacijos srityse.

5. Tarybos uždaviniai:

5.1. padėti Klaipėdos miesto savivaldybeispręsti strateginius Klaipėdos miesto jūrinės kultūros formavimo, puoselėjimo ir propagavimo klausimus;

5.2. bendradarbiauti su Lietuvos ir miesto institucijomis, visuomeninėmis organizacijomis, puoselėjant jūrines tradicijas ir paveldą;

5.3. teikti rekomendacijas dėl jūrinės kultūros puoselėjimo plėtros krypčių, bendradarbiavimo būdų ir finansavimo prioritetų nustatymo.

6. Tarybos funkcijos:

6.1. svarsto gautus pagal kompetenciją pasiūlymus, raštus ir teikia pasiūlymus savivaldybės tarybai, Savivaldybės administracijos padaliniams ir miesto institucijoms;

6.2. konsultuoja savivaldybės institucijas, miesto įmones, organizacijas ir miesto gyventojus jūrinės kultūros formavimo klausimais.

7. Taryba gali:

7.1. kviesti į savo posėdžius savivaldybės tarybos narius, Savivaldybės administracijos atstovus, įmonių, įstaigų, organizacijų atstovus ir privačius asmenis;

7.2. gauti iš Savivaldybės administracijos padalinių Tarybosdarbui reikalingą informaciją ir dokumentus;

7.3. formuoti darbo grupes atskiriems klausimams spręsti.

**III. TARYBOS SUDĖTIS**

8. Tarybą sudaro 20 narių, kurie atstovauja šioms jūrinės veiklos sritims ar įstaigoms:

8.1. jūriniam sektoriui specialistus rengiančioms mokymo įstaigoms – 3 atstovai;

*2015 m. liepos 31 d. Klaipėdos miesto savivaldybės tarybos sprendimo* *Nr. T2-190 redakcija*

8.2. jūrinės veiklos administravimo sričiai – 2 atstovai;

8.3. laivybos kompanijos ir jūrininkų įdarbinimo sričiai – 2 atstovai;

8.4. vandens sporto šakų klubams – 1 atstovas;

8.5. jūrinį paveldą ir istoriją puoselėjančios įstaigoms – 4 atstovai;

*2015 m. liepos 31 d. Klaipėdos miesto savivaldybės tarybos sprendimo* *Nr. T2-190 redakcija*

8.6. jūrinėms nevyriausybinėms organizacijoms – 4 atstovai;

8.7. žvejų bendruomenei – 2 atstovai;

8.8. Savivaldybės administracijai ir savivaldybės tarybai – 2 atstovai.

*2015 m. liepos 31 d. Klaipėdos miesto savivaldybės tarybos sprendimo* *Nr. T2-190 redakcija*

9. Tarybos veiklos organizavimas:

9.1. Tarybos narius, atstovaujančius šiuose nuostatuose numatytoms įvairioms jūrinės veiklos sritims, deleguoja atskiros srities jūrinės organizacijos;

9.2. Tarybos narys gali atsistatydinti iš pareigų savo noru.Tarybos narį gali atšaukti jį delegavusi institucija. Tokiu atveju skiriamas naujas Tarybos narys;

9.3. Taryba rekomenduoja savivaldybės merui Jūrinės kultūros koordinacinės tarybos pirmininką;

9.4. Tarybos pirmininką savivaldybės mero teikimu tvirtina savivaldybės taryba;

9.5. Taryba iš savo narių išsirenka pirmininko pavaduotoją;

9.6. Tarybos sudėtį tvirtina Klaipėdos miesto savivaldybės taryba savo kadencijos laikotarpiui;

9.7. Tarybos pirmininkas iki einamųjų metų balandžio 1 d. už praėjusių metų Tarybos veiklą pateikia savivaldybės tarybai laisvos formos ataskaitą raštu.

*2015 m. liepos 31 d. Klaipėdos miesto savivaldybės tarybos sprendimo* *Nr. T2-190 redakcija*

**IV. TARYBOS DARBO ORGANIZAVIMAS**

10. Taryba parengia ir pasitvirtina:

10.1. Tarybos darbo reglamentą;

10.2*.* darbo planą.

*2015 m. liepos 31 d. Klaipėdos miesto savivaldybės tarybos sprendimo* *Nr. T2-190 redakcija*

11. Taryba gali teikti Klaipėdos miesto savivaldybės tarybai pasiūlymus papildyti ir keisti Tarybos nuostatus.

12. Tarybos veiklos forma yra posėdžiai.

13. Tarybos posėdžius inicijuoja ir veda Tarybos pirmininkas, o jo nesant – pavaduotojas.

14. Kiekvienas Tarybos narys turi teisę siūlyti klausimus posėdžiui, iš anksto informuodamas apie tai pirmininką.

15. Taryba renkasi pagal poreikį, bet ne rečiau kaip kartą per ketvirtį.

16. Tarybos posėdžiai yra teisėti, kai juose dalyvauja ne mažiau kaip pusė jos narių.

17. Sprendimai priimami, kai jiems pritaria daugiau kaip pusė posėdyje dalyvaujančių narių. Balsams pasiskirsčius po lygiai, lemia Tarybos (posėdžio) pirmininko balsas.

18. Tarybos sekretoriaus pareigas atlieka Savivaldybės administracijos specialistas, paskirtas Savivaldybės administracijos direktoriaus įsakymu.

19. Tarybos sekretorius:

19.1. Tarybos pirmininko nurodymu, kviečia į posėdžius Tarybos narius ir kitus asmenis, rengia posėdžių darbotvarkę ir reikiamą medžiagą, rašo posėdžių protokolus, tvarko, saugo ir parengia perduoti į archyvą Tarybos dokumentus;

19.2. Tarybos pirmininko pavedimu rengia Tarybos siunčiamus dokumentus. Protokolus pasirašo Tarybos (posėdžio) pirmininkas ir sekretorius. Tarybos siunčiamus raštus ir kitus dokumentus pasirašo Tarybos pirmininkas.

\_\_\_\_\_\_\_\_\_\_\_\_\_\_